લગ્નજીવનના સાડાત્રણ દાયકા પછી સુરેશભાઈની પત્ની પ્રતિમાનું અવસાન થયું. સુરેશભાઈની કમાણી સાધારણ. પ્રતિમાના અવસાન પછી સુરેશભાઈએ કહ્યું હતું, ‘પ્રતિએ મારું ઘર આટઆટલાં વર્ષો ચલાવ્યું અને નિભાવ્યું પણ મને સમજ નથી પડતી – ક્યારેય એણે મને ગરીબાઈ કળાવા દીધી નથી. બાળકોને ઉછેર્યાં – ભણાવ્યાં – મારી વૃદ્ધ માં ની સરસ દેખભાળ કરી – સામાજિક પ્રસંગો સાચવ્યા’ બોલતાં બોલતાં એમની આંખમાં ઝળઝળિયાં આવી ગયાં હતાં. પરંતુ સ્ત્રીની આ ઉમદા અને મહત્વના કાર્યની બહુ જ ઓછી કદર થાય છે અને થઈ છે.